**Výzva na predloženie cenovej ponuky**

zákazka postupom podľa § 117 zákazka s nízkou hodnotou v súlade so zákonom

č. 343/2015 Z. z. o verejnom obstarávaní a o zmene a doplnení niektorých zákonov

v znení neskorších predpisov (ďalej len „zákon o verejnom obstarávaní“)

**1. Identifikácia obstarávateľa (dotovanej osoby):**

Názov: Euroconsult, s.r.o. So sídlom: Skuteckého 126/13, 974 01 Banská Bystrica

Zastúpená: doc. Ing. Peter Pisár, PhD., konateľ   
IČO: 36055603

DIČ: SK2021679946

Email: info@euroconsultbb.sk

**Kontaktná osoba vo veciach obstarávania:** Ing. Veronika Plavnická

Telefón: +421 907 114 011

Email: ver.plavnicka@gmail.com

**2. Názov predmetu obstarania:** Nákup Elektrobicyklov s príslušenstvom

**3. Slovník spoločného obstarania (CPV):**

34422000-7 Bicykle s prídavným motorom

**4. Predmetu zákazky:**

**4.1** Názov pridelený zákazke: **Nákup elektrobicyklov s príslušenstvom**

**4.2** Zákazka zahŕňa nákup elektrobicyklov s príslušenstvom. Tovary sú bližšie špecifikované v Prílohe č. 1.

**4.3** Určenie predpokladanej hodnoty zákazky bude realizované týmto prieskumom trhu, pričom prieskum trhu je nástrojom na určenie predpokladanej hodnoty zákazky v zmysle § 6 ods. 1 zákona o verejnom obstarávaní.

**5. Cena:**

Cena diela musí byť stanovená na predmet zákazky vo formáte:

* ako cena celkom bez DPH,
* výška a sadzba DPH a
* cena celkom vrátane DPH.

Pokiaľ uchádzač nie je platcom DPH, tak na túto skutočnosť v ponuke upozorní.

Cena musí zahŕňať všetky náklady uchádzača súvisiace s predmetom obstarávania.

Cenovú ponuku na predmet zákazky v zmysle špecifikácie (Príloha č. 1) a v tvare uvedenom v tejto výzve pošlite na mailovú adresu: **ver.plavnicka@gmail.com**; cenová ponuka spolu s návrhom uchádzača musí byť opatrená podpisom a pečiatkou (ak relevantné) uchádzača vo **formáte pdf** – čitateľný sken.

**6.** **Rozdelenie predmetu zákazky:** Predmet zákazky nie je rozdelený na časti.

**7. Možnosť predloženia variantných riešení:** Nie

**8. Miesto a termín realizácie predmetu zákazky:**

**8.1** Lehota dodania predmetu zákazky: do **5 mesiacov** od účinnosti kúpnej zmluvy

**8.2** Miesto dodania: Telgárt, parcela 283/2

**9. Lehota na predkladanie ponúk:**

Lehota na predkladanie ponúk uplynie **15.09.2022**

Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na prekladanie ponúk do uzatvorenia zmluvného vzťahu s úspešným uchádzačom.

Ponuky žiadame doručiť elektronickou poštou na adresu: **ver.plavnicka@gmail.com**

Po uplynutí lehoty na predkladanie ponúk nie je možné predložené ponuky odvolať. Ponuky po predložení nemožno meniť ani dopĺňať. Prípadná oprava zrejmých chýb v písaní a počítaní, ktoré sa vyskytli v ponuke, je možná aj po uplynutí lehoty na predkladanie ponúk, a to na základe písomnej žiadosti o vysvetlenie.

**10. Obsah ponuky:**

Obstarávateľ (dotovaná osoba) overí oprávnenie uchádzača dodávať tovar, poskytovať službu, uskutočňovať stavebné práce vzťahujúce sa k predmetu zákazky v Obchodnom resp. živnostenskom registri (OR, ŽR) na internete. V prípade, že nebude zápis v OR, ŽR, v súlade s touto požiadavkou, nebude možné uzatvoriť zmluvu resp. zadať objednávku na daný predmet plnenia. Zároveň preverí v registri vedenom Úradom pre verejné obstarávanie, či uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

**11. Kritéria na hodnotenie ponúk:**

Kritériom na vyhodnotenie ponúk je **najnižšia cena s DPH (ak relevantné)** za celý predmet zákazky definovaný v tejto výzve.

V prípade, že predpokladaná hodnota zákazky určená z ponúk doručených na základe tejto výzvy bude zodpovedať **limitu zákazky s nízkou hodnotou nižšieho rozsahu** podľa §117 zákona o verejnom obstarávaní, verejný obstarávateľ vyhodnotí ponuky.

Ponuka musí byť vyhotovená v písomnej forme v slovenskom jazyku.

**12. Podmienky a spôsob financovania:**

Dodávateľovi sa neposkytne preddavok. Predmet zákazky sa bude financovať formou bezhotovostného platobného styku v lehote splatnosti faktúry 30 kalendárnych dní odo dňa jej doručenia. Všetky náklady súvisiace s vyhotovením ponuky znáša v celom rozsahu uchádzač.

**13. Typ zmluvy, ktorá bude výsledkom obstarávania:**

Výsledkom predmetného postupu zadávania zákazky bude uzavretie Kúpnej zmluvy.

**14. Doplňujúce informácie:**

1. Lehota na oznámenie víťaznej ponuky: Obstarávateľ (dotovaná osoba) oznámi úspešnému uchádzačovi v lehote do 5 dní od vyhodnotenia ponúk, že jeho ponuku prijíma, neúspešnému uchádzačovi oznámi v tejto lehote, že jeho ponuku neprijal.
2. Obstarávateľ (dotovaná osoba) určí víťazného uchádzača za podmienok: **splnil všetky podmienky účasti a ponúkol najnižšiu konečnú cenu za predmet zákazky.**
3. Obstarávateľ (dotovaná osoba) si vyhradzuje právo meniť podmienky obstarávania alebo obstarávanie zrušiť v prípade ak:
   * ani jedna z predložených ponúk nebude zodpovedať požiadavkám stanovených v tejto výzve;
   * sa zmenili okolnosti, za ktorých bolo toto obstarávanie vyhlásené;
   * ponuka uchádzačov bude vyššia ako stanovený limit obstarávania pre zákazku s nízkou hodnotou;
   * nebude predložená ani jedna ponuka,
4. Uchádzači nemajú nárok na náhradu nákladov spojených s účasťou na tomto obstarávaní.
5. Obstarávateľ (dotovaná osoba) si vyhradzuje právo odmietnuť všetky predložené ponuky.
6. Ak sa v technickej špecifikácii alebo inej dokumentácii týkajúcej sa technickej špecifikácie uvádzajú údaje alebo odkaz na konkrétneho výrobcu, výrobný postup, značku, obchodný názov, patent, alebo typ, umožňuje sa uchádzačovi predložiť EKVIVALENT s rovnakými resp. lepšími parametrami.
7. Úspešný uchádzač bude vyzvaný na uzavretie zmluvy. Uzavretá zmluva nesmie byť v rozpore s podmienkami uvedenými v tejto výzve, vrátane jej príloh, priloženým návrhom zmluvy a úspešnou ponukou.
8. Obstarávateľ (dotovaná osoba) neuzavrie zmluvu s uchádzačom, ktorý nespĺňa podmienky účasti uvedené vo výzve ( §32 ods.1  písm. e) a f) zákona o verejnom obstarávaní) alebo ak u neho existuje dôvod na vylúčenie podľa § 40 ods.6 písm. f) zákona o verejnom obstarávaní. Ustanovenie § 11 zákona o verejnom obstarávaní tým nie je dotknuté.

 Martine dňa 07.09.2022

Prílohy: Ing. Veronika Plavnická

Príloha č. 1 – Podrobná špecifikácia predmetu zákazky

Príloha č. 2 – Cenová ponuka

Príloha č. 3 – Návrh Kúpnej zmluvy